Nemecko
Chystáte sa do Nemecka? Na výber máte priame vlaky EuroCity a EuroNight z Budapešti cez Bratislavu a Prahu. Alebo môžete využiť spojenia s prestupom cez Viedeň.
Ak cestujete do Berlína...
Najvýhodnejšia cena do nemeckej metropoly z našej ponuky. Počet týchto lístkov je limitovaný a dajú sa získať prostredníctvom internetového obchodu ZSSK. Z Bratislavy môžete do Berlína cestovať
od 39 €.
Ak by ste lístok BERLIN ŠPECIÁL už nedostali, z Bratislavy, Žiliny a Košíc môžete cestovať do Berlína za špeciálnu spiatočnú relačnú cenu, ktorá je tiež výrazne výhodnejšia než obyčajné medzinárodné cestovné. Cena z Bratislavy v 2. vozňovej triede vychádza v prepočte 70 € na jednu cestu. Počet týchto lístkov nie je nijako obmedzený a platia celý mesiac, pričom deti majú polovičné cestovné.
Ak cestujete do Mníchova...
Aj na cestu do Mníchova môžete využiť výhody spiatočnej relačnej zľavy. Cesta cez Rakúsko v 2. vozňovej triede vás vyjde v prepočte 47 €.
Tipy na cestu
- deti do 6 rokov cestujú bezplatne,
- pri ponuke CityStar do Nemecka deti od 6 do 15 rokov neplatia za nemecký ani český alebo rakúsky úsek cesty, ak cestujú v sprievode rodiča alebo starého rodiča. Potrebujú však samostatný cestovný lístok.
Ponuka
Železničný dopravca - Železničná spoločnosť Slovensko, a. s. (ZSSK), s ktorým cestujete, nesie zodpovednosť za vašu prepravu a prepravu vašej batožiny a musí rešpektovať vaše práva, ktoré vám vyplývajú z Nariadenia Európskeho parlamentu a rady č. 1371/2007/ES o právach a povinnostiach cestujúcich v železničnej preprave.
Pre vnútroštátnu diaľkovú železničnú osobnú prepravu boli ZSSK Ministerstvom dopravy a výstavby SR udelené výnimky z plnenia niektorých ustanovení.